**SZOLNOKI FOGLALKOZTATÁSI PAKTUM**

**2018. december 21 – 2019. június 20.**

**között elvégzett feladatairól**

A **Paktum Irányító Csoportja** 2019-ben eddig kétszer januárban és áprilisban ülésezett. Az ülések alkalmával az ICS tagjai naprakész információkat kaptak Szolnok aktuális munkaerőpiaci helyzetéről, a projekt előrehaladásáról. A munkacsoport elnökök folyamatosan beszámoltak a munkacsoportok aktuális és tervezett tevékenyégeikről, azokról az eredményekről, amelyeket működésük során elértek, ill. javaslatokat fogalmaztak meg a befektetésösztönzés, pályaorientáció a humánerőforrás utánpótlás, megtartás témakörében. Az ICs tagjai közösen határoztak az első félévi rendezvényekről, azok lebonyolítására felhatalmazták a Paktumirodát.

Az Irányító Csoport tagjai számára szervezett **Paktumakadémia** foglalkozásra két alkalommal került sor: januárban a széleskörű nyilvánosság elérésének lehetőségei és a hatékony kommunikációs eszközök alkalmazása volt a téma, míg áprilisban a projektcsatorna-rendszer működtetése a gyakorlatban – a 3 munkacsoport által végzett tevékenységek tükrében a projekttervek aktuális helyzetének áttekintése, kapcsolódási pontok azonosítása, szinergikus hatások felmérése történt meg. A jelenlévők egyetértettek abban, hogy szolnoki foglalkoztatáspolitika 3 pillérének (kkv-fejlesztés, humánerőforrás-fejlesztés és Szolnoki Életpálya) egyik fontos közös pontja a pályaorientáció, amelynek eredményes működése érdekében szükséges lépéseket tenni.

A paktum **Szolnoki Életpályamodell munkacsoportja** február 15-én ülésezett, amelyen megegyezés született arról, hogy a Szolnoki Életpályamodell egy olyan gyűjtőfogalom, amely modell integrálja – minimum – a Szolnok Hazavár, a Szolnokon a Jövőd – gyakornoki program és a helyi pályaorientációs programcsoport elemeit.

Megegyezés van a tagok között abban is, hogy a pedagógus, a szülő és a munkáltató nyitottsága, hozzáállása elengedhetetlen feltétele a sikeres pályaorientációnak, majd a megfelelő munkaszocializációnak. Mindhárom csoporttal szükséges foglalkozni, az életpályamodell ki kell térjen ezekre az intézkedésekre is. Az életpálya modell, mint intézkedési csomag egy közgyűlési határozattal deklarálható programjává (és remélhetőleg brandjévé) válik a városnak.

A paktum **humánerőforrás fejlesztést segítő munkacsoportja** február 21-én ülésezett, amelynek témája a pályaorientáció jelene és jövője volt. Dr. Szilágyi Klára professzor az előadása során kiemelte, hogy a pályaorientációs feladatoknak jelenleg nincs megfelelő jogi háttere, ennek rendezésére kezdeményezések vannak. A

fiataloknak segítségre van szükségük, melyben kiemelt szerepe van a szülőknek, oktatási intézményeknek és a szolgáltatást nyújtó szakembereknek.

A paktum **vállalkozásfejlesztést és befektetésösztönzést segítő munkacsoportja** 2019. május 23-án ülésezett, amelyen a munkacsoport javaslatot foglamazott meg a 2019. évi díjazottakat illetően, továbbá a TOP30 kiadvány 2019. évi tartalmi rendezőelvét is meghatározták

2019. március 5-6-án rendeztük meg Veszprémben a **Megyei Jogú Városok III. Szakmai Konferenciáját,** amelyen bemutatkozott Eger, Sopron, Tatabánya és Szombathely Foglalkoztatási Paktuma. Az Irányító Hatóság (PM) és a Közreműködő szervezet (MÁK) képviselői átfogó képet adtak az országban működő paktumprojektek aktuális helyzetéről, valamint a résztvevők a paktumminősítési eljárás részleteit is megvitatták.

2019. június 17-18-án rendeztük meg Szolnokon a **Megyei Jogú Városok IV. Szakmai Konferenciáját,** amelyen bemutatkozott Szekszárd, Dunaújváros, Salgótarján és Pécs Foglalkoztatási Paktuma. Az Irányító Hatóság (PM) és a Közreműködő szervezet (MÁK) képviselői jó gyakorlatokat osztottak meg az országban működő megyei, mjv-s és járási paktumok működési tapasztalataiból.

Áprilisban az **Európai Bizottság** tett TOP projekteket monitorozó látogatást Szolnokon, amelynek egyik témája a paktumprojekt volt. A bizottság tagjai a projekt megvalósítás során felmerült problémák, megoldási javaslatok iránt érdeklődtek. A kérdések fókusza a célcsoport bevonásának, azon belül pedig az inaktív lakosság elérésének, megoldásai voltak.

Folytatódott a **helyi vállalkozások fejlesztését segítő programelemek megvalósítása.**

* + üzleti reggelik
	+ szakmai workshopok
	+ kezdő és már működő vállalkozások részére szervezett fórumok
	+ vezetői tréningek

Februárban befejeződött a vezetői workshop, a negyedik alkalom témája a befogadó munkahelyek voltak. Vállalkozói reggelit két alkalommal szerveztünk, februárban a „Hogyan adózzunk 2019-ben? És főleg mennyit?” címmel tartott aktuális információkról előadás, Dr. Nagy Erzsébet Tünde okleveles könyvvizsgáló, míg márciusban Szily Nóra a coaching szemléletű vezetésről beszélt a megjelent vállalkozásvezetőknek, HR-vezetőknek.

Szakmai workshop-ot is rendeztünk, márciusban a téma: Kihívások a vezetésben: delegálás, hatalom és a felhatalmazás kérdései, míg májusban Motiváció és teljesítmény a szervezetben voltak.

Áprilisban zajlott az induló vállalkozások számára szervezett tréningsorozat, amelyen 4 alkalommal a kezdő vállalkozások/vállalkozásvezetők kaptak gyakorlati információkat üzleti tervezésről, pénz- és adóügyekről, bankválasztásról, munkaügyi kérdésekről és a vállalati marketing alapjairól.

2018. év végén jelent meg a **Szolnok TOP30 2018 kiadvány**, amely kiadványnak célja a városban működő, országos vagy helyi szakmai/kamarai díjjal kitüntetett vállalkozások bemutatása, elismerése, elért eredményeik ismertetése volt.

A Tudásaudit Kft. az I. félévben elvégezte az időszakos munkáltatói és munkavállalói **szükségletfelmérést**, amely információt nyújt a munkapiaci szereplők elvárásainak változásáról.

A **paktum honlapja és facebook** oldala üzemel, az aktuális információk megjelentetése egyik legfontosabb feladat, amelyhez a Paktumiroda kérte és folyamatosan kéri mind az ICS tagjainak, mind a partnervállalkozásoknak a segítségét, hogy valóban gyakorlati, hasznos információkat jelentethessünk meg még egy további felületet biztosítva számukra a nyilvánosság felé.

Továbbra is elérhetők a **foglalkoztatást segítő támogatások** a Szolnoki Járási Hivatal Foglalkoztatási Osztályán keresztül.